Interpol: Fremmedkrigere reiser med cruiseskip
Den internasjonale politiorganisasjonen opplyser at personer som reiser for å knytte seg til ekstremistgrupper i Syria og Irak i økende grad bruker sjøveien, for å unngå økte kontroller i blant annet Tyrkia.* Politiets sikkerhetstjeneste (PST) mener det er sannsynlig at det innenfor de kommende tolv månedene kan trues med, og bli forsøkt utført, terrorangrep i Norge. * Som bakgrunn for vurderingen viser PST til en tale som ble publisert av Den islamske stat (IS) i september. I talen oppfordrer opprørsgruppen sine tilhengere til å gjennomføre angrep i alle land som er en del av den USA-ledede alliansen mot IS. * Talen ble holdt av Abu Muhammad al-Adnani, en talsmann for IS. Den ble offentliggjort 21. september og oversatt til flere språk. * «Hvis du kan drepe en vantro amerikaner eller europeer, spesielt en ondskapsfull og skitten franskmann, eller en australier, eller en kanadier, eller en hvilken som helst annen vantro, inkludert statsborgere i landene s om er gått inn i koalisjonen mot Den islamske stat, så stol på Gud og drep ham», sier Adnani i talen. Norge nevnes ikke eksplisitt. * I talen oppfordrer Adnani til drap på både sivile og militære amerikanere og europeere, forutsatt at de er vantro og ikke muslimer. «Dere vil ikke engang føle dere trygge på deres eget soverom», advarer han. * Ifølge Adnani vil kampen spre seg til Europa. «Vi vil erobre deres Roma, knekke korsene deres og gjøre kvinnene deres til slaver, om Gud den opphøyde tillater det,» sier han. (©NTB) - Fordi de vet at flyplassene overvåkes nøyere nå, bruker de cruiseskip for å reise til de områdene, sier kontraterrorsjef Pierre St. Hilaire i Interpol til nyhetsbyrået AP. - Det finnes bevis for at individer, spesielt i Europa, reiser i stor grad til Izmit og andre steder for å involvere seg i denne aktiviteten, sier han med henvisning til den tyrkiske kystbyen.Tyrkia, med sin lange grense til Syria, har vært en mellomstasjon for mange fremmedkrigere som ønsker å knytte seg til ekstremistgrupper som IS (Den islamske stat). Tyrkiske myndigheter sier de har egne enheter som plukker opp mistenkte fremmedkrigere på flyplasser og busstasjoner og at de har deportert hundrevis de siste månedene. St. Hilaire i Interpol antyder i intervjuet med AP at dette har gitt resultater de siste månedene, og at fremtidige jihadister derfor har funnet alternative måter å reise på. Ifølge Interpol er fenomenet oppdaget de tre siste månedene. - Tidligere har vår bekymring på cruiseskip vært farlige personer som voldtektsmenn, tyver eller voldelige kriminelle. Men vi har samlet data, og forstått at det er flere og flere folk som bruker cruiseskip for å komme seg til springbrett nærmere konfliktområdene Syria og Irak, sier Interpolsjef Ronald Noble. Cruiseskip gir fremtidige jihadister muligheten til å hoppe av ved flere havner, noe som gjør det vanskeligere å overvåke dem, ifølge Interpol.St. Hilaire sier det ikke er helt klart hvor mange fremmedkrigere som reiser med cruiseskip til Syria, og legger til at de også bruker andre muligheter: For å unngå å måtte reise gjennom flyplasser har noen kjørt hele veien fra hjemmene sine i Europa til den syriske grensen, opplyser politi-toppen. Han presiserer at det ikke bare er fra Europa fremmedkrigere reiser til Syria fra. - Det er en global trussel - 15.000 krigere eller mer fra 81 land som reiser til en konfliktsone, sier han og påpeker at det dreier seg om lag 300 personer fra Kina alene. - For å hindre dem i å reise og identifisere dem, må det utveksles informasjon mellom nasjonale sikkerhetsbyråer i regionen, sier han til AP. Norge og andre europeiske land er bekymret for at jihadister som reiser til Syria kan komme hjem med trening og kamperfaring og utføre et terrorangrep. Franskmannen Mehdi Nemmouche, som angivelig var et år i Syria og slåss for IS, er hovedmistenkt i angrepet som drepte fire personer på Det jødiske museum i Brussel.Politiets sikkerhetstjeneste (PST) offentliggjorde onsdag en oppdatering om trusselvurderingen mot Norge. - Innenfor de kommende 12 månedene er det sannsynlig at det kan trues med, og bli forsøkt utført, terrorangrep i Norge, skriver PST. Denne beskjeden ble sendt til relevante departementer og etater. - Med utgangspunkt i gjeldende trender innenfor ekstreme islamisters mål og metoder, samt det fiendebildet som tegnes av ISIL, kan militært personell, politi og enkelte politiske beslutningstagere være særlig utsatte, skriver PST.
Fremtidige jihadister reiser med cruiseskip for å kjempe med ekstremistgrupper i Midtøsten, sier Interpol.